ระเบียบการท่าเรือแห่งประเทศไทยระเบียบการท่าเรือแห่งประเทศไทยว่าด้วยวิธีปฏิบัติในการนำสินค้าขาออกตู้สินค้าขาออก และตู้สินค้าเปล่าที่ผ่านเข้าหรือนำออกนอกเขตศุลกากรท่าเรือกรุงเทพพ.ศ. ๒๕๕๙[๑] โดยที่เป็นการสมควรกำหนดวิธีปฏิบัติในการนำสินค้าขาออกตู้สินค้าขาออก และตู้สินค้าเปล่าที่ผ่านเข้า หรือนำออกนอกเขตศุลกากรท่าเรือกรุงเทพให้มีความถูกต้อง เหมาะสมกับสถานการณ์ปัจจุบัน และเป็นไปตามระเบียบสำนักนายกรัฐมนตรีว่าด้วยการเชื่อมโยงข้อมูลอิเล็กทรอนิกส์สำหรับการนำเข้า การส่งออก การนำผ่านและโลจิสติกส์ พ.ศ. ๒๕๕๗ อาศัยอำนาจตามความในมาตรา ๙ (๔) มาตรา ๒๔ มาตรา ๒๙วรรคแรก (๑) และวรรคสอง แห่งพระราชบัญญัติการท่าเรือแห่งประเทศไทย พ.ศ. ๒๔๙๔ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้วางระเบียบไว้ดังต่อไปนี้ข้อ๑ ระเบียบนี้เรียกว่า ระเบียบการท่าเรือแห่งประเทศไทยว่าด้วยวิธีปฏิบัติในการนำสินค้าขาออก ตู้สินค้าขาออกและตู้สินค้าเปล่าที่ผ่านเข้า หรือนำออกนอกเขตศุลกากรท่าเรือกรุงเทพ พ.ศ. ๒๕๕๙ข้อ๒ ให้ใช้ระเบียบนี้บังคับตั้งแต่วันที่ ๑มกราคม ๒๕๖๐ เป็นต้นไปข้อ๓ นับแต่วันใช้ระเบียบนี้ให้ยกเลิก๓.๑ ระเบียบการท่าเรือแห่งประเทศไทยว่าด้วยวิธีปฏิบัติในการนำสินค้าขาออก ตู้สินค้าขาออก และตู้สินค้าเปล่าที่ผ่านเข้าหรือนำออกนอกเขตศุลกากรท่าเรือกรุงเทพ พ.ศ. ๒๕๕๗๓.๒ระเบียบ คำสั่ง ประกาศ หรือหลักปฏิบัติที่ขัดหรือแย้งกับระเบียบนี้ข้อ๔ ให้นำบรรดากฎหมายที่เกี่ยวข้องกับระเบียบนี้มาบังคับใช้โดยอนุโลมข้อ๕ ในระเบียบนี้กทท. หมายความว่า การท่าเรือแห่งประเทศไทยตู้สินค้าขาออก หมายความว่าตู้สินค้าที่มีการบรรจุสินค้าเข้าตู้สินค้าในเขตศุลกากรท่าเรือกรุงเทพ (LESS THAN CONTAINER LOAD : LCL) หรือตู้สินค้าที่บรรจุนอกเขตศุลกากรท่าเรือกรุงเทพ(FULL CONTAINER LOAD : FCL) หรือตู้สินค้าเปล่าที่ประสงค์บรรทุกลงเรือเพื่อส่งออกเรือลำเลียง หมายความว่า เรือที่ใช้สำหรับลำเลียงหรือขนถ่ายสินค้าจากเรือกำปั่นหรือบรรทุกสินค้าส่งเรือกำปั่นหรือขนถ่ายหรือบรรทุกสินค้าหรือตู้สินค้าจากเรือสินค้า หรือท่าเรืออื่นท่าเทียบเรือภายในประเทศ (DOMESTIC PORT) หมายความว่าท่าเทียบเรือภายในประเทศของท่าเรือกรุงเทพ ตามที่การท่าเรือแห่งประเทศไทยกำหนดตัวแทนเรือ (SHIPS AGENT) หมายความว่า บุคคลที่ได้รับแต่งตั้งให้เป็นตัวแทนของเจ้าของเรือเพื่อปฏิบัติหน้าที่แทนเจ้าของเรือในท่าเรือในกรณีที่เจ้าของเรือไม่มีบริษัทสาขาประจำอยู่ในท้องถิ่นผู้ประกอบการ หมายความว่าผู้ประกอบการบรรจุตู้สินค้าขาออกภายในเขตศุลกากรท่าเรือกรุงเทพที่ไม่มีตู้สินค้าเป็นของตนเองผู้รับจัดการขนส่ง (FREIGHT FORWARDERS) หมายความว่า ผู้ที่กระทำหน้าที่แทนผู้ขนส่งหรือผู้รับของในการจัดการขนส่งสินค้าตามที่ได้รับมอบหมายจนถึงที่หมายปลายทาง แม้ความหมายโดยทั่วไปของผู้รับจัดการขนส่งจะมิใช่ผู้ขนส่งแต่ผู้รับจัดการขนส่งก็สามารถประกอบการเป็นผู้ขนส่งได้และการจัดการขนส่งสินค้าตามสัญญารับจัดการขนส่งสินค้าดังกล่าวผู้รับจัดการขนส่งสามารถประกอบการได้ทั้งในฐานะตัวแทน หรือผู้ขนส่งได้เขตศุลกากรท่าเรือกรุงเทพ หมายความว่า อาณาบริเวณที่กำหนดเป็นเขตศุลกากร ณ ท่าเทียบเรือของท่าเรือกรุงเทพตามแบบแปลนแผนผังที่แนบท้ายสัญญาประกันและทัณฑ์บน ณ วันที่ ๒ พฤษภาคม ๒๕๕๔และตามมาตรา ๔ (๓) แห่งพระราชบัญญัติศุลกากร พ.ศ. ๒๔๖๙การเชื่อมโยงข้อมูลอิเล็กทรอนิกส์ หมายความว่าการเชื่อมโยงข้อมูลอิเล็กทรอนิกส์แบบไร้เอกสารระหว่างระบบข้อมูลอิเล็กทรอนิกส์ของหน่วยงานของรัฐหรือระหว่างระบบข้อมูลอิเล็กทรอนิกส์ของหน่วยงานของรัฐกับเอกชนที่เกี่ยวข้องในกระบวนการนำเข้า การส่งออก การนำผ่านและโลจิสติกส์โดยผ่านระบบการเชื่อมโยงข้อมูลอิเล็กทรอนิกส์ ณ จุดเดียว (National Single Window)ผู้ส่งออก หมายความว่าผู้ดำเนินการส่งสินค้าไปต่างประเทศโดยทางเรือน้ำหนักมวลรวมของตู้สินค้า หมายความว่าการรวมน้ำหนักตู้สินค้าคอนเทนเนอร์เปล่าเข้ากับน้ำหนักของบรรจุภัณฑ์และรายการสินค้าทั้งหมดรวมถึงแท่นวางสินค้า วัสดุกันกระแทก วัสดุเพื่อการหีบห่อและวัสดุจับยึดเพื่อความปลอดภัยอื่นๆ ของสินค้าที่บรรจุอยู่ในตู้คอนเทนเนอร์ข้อ๖ ให้ผู้อำนวยการการท่าเรือแห่งประเทศไทยเป็นผู้รักษาการให้เป็นไปตามระเบียบนี้ และมีอำนาจในการออกคำสั่ง ประกาศหรือหลักปฏิบัติเพื่อให้เป็นไปตามระเบียบนี้รวมทั้งเป็นผู้วินิจฉัยชี้ขาดกรณีที่มีปัญหาเกี่ยวกับการดำเนินการตามระเบียบนี้และให้ถือเป็นที่สุด ก่อนรายงานให้คณะกรรมการการท่าเรือแห่งประเทศไทยทราบหมวด ๑การนำสินค้าขาออกผ่านเข้าเขตศุลกากรท่าเรือกรุงเทพโดยทางรถยนต์ หรือรถไฟ ข้อ๗ การนำสินค้าขาออกเข้าลานบรรจุตู้สินค้าในเขตศุลกากรท่าเรือกรุงเทพโดยทางรถยนต์ ให้เจ้าของสินค้าหรือตัวแทนหรือผู้รับจัดการขนส่ง ยื่นขอ ชื่อผู้ใช้งาน (USER NAME) และ รหัสผ่าน (PASSWORD) ด้วยระบบอิเล็กทรอนิกส์ตามแบบที่กทท. กำหนด ที่แผนกสารสนเทศ กองปฏิบัติการสินค้า ๓ ฝ่ายปฏิบัติการเรือและสินค้าท่าเรือกรุงเทพ เพื่อพิจารณาในเบื้องต้น ก่อนเสนอฝ่ายเทคโนโลยีสารสนเทศอนุมัติชื่อผู้ใช้งานและรหัสผ่าน พร้อมทั้งแจ้งให้ผู้ขอใช้บริการทราบข้อ๘ เจ้าของสินค้า หรือตัวแทนหรือผู้รับจัดการขนส่งจะต้องส่งข้อมูลสินค้าขาออกล่วงหน้า (PRE-ADVICE) ด้วยระบบอิเล็กทรอนิกส์(E-SERVICE FOR VESSEL CARGO MANAGEMENT SYSTEM : VCMS) ดังนี้๘.๑ต้องยื่นข้อมูลรายละเอียดเกี่ยวกับสินค้าที่ถูกต้องครบถ้วนตามแบบขอนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕)) ล่วงหน้าไม่น้อยกว่า ๖ ชั่วโมงก่อนนำสินค้าขาออกผ่านเข้าเขตศุลกากรท่าเรือกรุงเทพโดยจะอ้างอิงเวลาที่ระบบคอมพิวเตอร์ของ กทท. รับข้อมูลจากผู้ใช้บริการเป็นเวลารับข้อมูล๘.๒จัดพิมพ์แบบขอนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ (ทกท. ๐๑.๐๐.๐๑(๐๕)) ที่ได้เลขที่อ้างอิงเป็นรหัสแท่ง (BARCODE)ข้อ๙ กรณีไม่สามารถส่งข้อมูลล่วงหน้า (PRE-ADVICE) ด้วยระบบอิเล็กทรอนิกส์ได้ให้เจ้าของสินค้าหรือตัวแทนหรือผู้รับจัดการขนส่งยื่นแบบขอนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕)) ณ สถานีตรวจสอบสินค้า ๓ ท่าเรือกรุงเทพ อาจณรงค์ข้อ๑๐ ให้นำแบบขอนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕)) ตามข้อ ๘.๒ หรือข้อ ๙มายื่นพร้อมกับนำรถบรรทุกสินค้าเมื่อผ่านเข้าเขตศุลกากรท่าเรือกรุงเทพ ณสถานีตรวจสอบสินค้า ๓ ท่าเรือกรุงเทพ อาจณรงค์เพื่อชำระค่าภาระสินค้าขาออกและค่าธรรมเนียมยานพาหนะผ่านท่าก่อนนำสินค้าบรรจุเข้าตู้สินค้าที่แผนกควบคุมการบรรจุตู้สินค้า กองปฏิบัติการสินค้า๓ข้อ๑๑ กทท.จะไม่อนุญาตให้รถบรรทุกสินค้าขาออกผ่านเข้าเขตศุลกากรท่าเรือกรุงเทพ หากไม่ดำเนินการตามข้อ๘ หรือข้อ ๙ กรณีมีปัญหาข้อขัดข้องให้ติดต่อที่สถานีตรวจสอบสินค้า ๓ ท่าเรือกรุงเทพอาจณรงค์ข้อ๑๒ กรณีที่สินค้าขาออกรายการใดมีสถานะ ให้เปิดตรวจ(RED LINE) เจ้าหน้าที่ศุลกากรประจำสถานีตรวจสอบสินค้า๓ ท่าเรือกรุงเทพ อาจณรงค์จะเป็นผู้กำหนดจุดตรวจสอบสินค้าตามขั้นตอนพิธีการศุลกากรข้อ๑๓ สินค้าขาออกที่เป็นสินค้าอันตรายซึ่งตามระเบียบกทท. ว่าด้วยวิธีปฏิบัติเกี่ยวกับการนำเข้าและส่งออกสินค้าอันตรายของท่าเรือกรุงเทพฉบับที่ใช้อยู่ในปัจจุบัน ให้ผู้ใช้บริการระบุว่าเป็นสินค้าอันตรายกลุ่มประเภทสินค้า (Harmonize) ประเภทที่ ๑๘ในแบบขอนำสินค้าส่งออกเพื่อเข้ามาบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕))ข้อ ๑๔ กรณีที่นำสินค้าขาออกเข้ามาทางรถไฟให้เจ้าของสินค้าหรือตัวแทนนำรถบรรทุกไปรับสินค้าที่บริเวณจุดรับส่งทางรถไฟประตูเขื่อนตะวันออกแล้วปฏิบัติตามข้อ ๗ ถึงข้อ ๑๑หมวด ๒การนำสินค้าขาออกบรรจุเข้าตู้สินค้าในเขตศุลกากรท่าเรือกรุงเทพ ข้อ๑๕ การนำสินค้าขาออกบรรจุเข้าตู้สินค้าและส่งมอบตู้สินค้าบรรทุกลงเรือให้เจ้าของตู้สินค้าหรือตัวแทนหรือผู้ประกอบการที่ประสงค์จะนำตู้สินค้าเปล่าไปยังลานบรรจุตู้สินค้า หรือแผนกสินค้าเพื่อการส่งออกยื่นใบแจ้งขอปฏิบัติงาน (ทกท.๐๑.๐๐.๐๑(๐๒))และแบบขอเคลื่อนย้ายตู้สินค้าเปล่าเข้าลานบรรจุตู้สินค้า (ทกท.๐๑.๐๓.๐๓(๐๑))ที่แผนกควบคุมตู้สินค้าเปล่า กองปฏิบัติการสินค้า ๓ ล่วงหน้าไม่น้อยกว่า ๑๒ชั่วโมงก่อนดำเนินการเคลื่อนย้ายตู้สินค้าเปล่าเพื่อจะได้บันทึกข้อมูลและจัดเตรียมตู้สินค้าเปล่าที่ขอเคลื่อนย้ายข้อ๑๖ ให้เจ้าของตู้สินค้าหรือตัวแทนหรือผู้ประกอบการยื่นแบบรายงานการบรรจุตู้สินค้าและตู้สินค้าเปล่าเพื่อบรรทุกลงเรือ(ทกท.๐๑.๐๐.๐๑(๐๓)) ที่แผนกสารสนเทศ กองปฏิบัติการสินค้า ๓ ก่อนเรือเทียบท่าไม่น้อยกว่า ๓ ชั่วโมงและต้องจัดส่งข้อมูลรายการตู้สินค้าขาออกในรูปแบบข้อมูลใบกำกับการขนย้ายสินค้าตามแบบที่กรมศุลกากรกำหนดผ่านทางระบบการเชื่อมโยงข้อมูลอิเล็กทรอนิกส์ก่อนตู้สินค้าผ่านด่านตรวจสอบภายในเพื่อบรรทุกลงเรือข้อ๑๗ ให้เจ้าของตู้สินค้าหรือตัวแทนหรือผู้ประกอบการยื่นแบบรายงานการเคลื่อนย้ายตู้สินค้ากรณีพิเศษและการบรรจุสินค้าเพื่อบรรทุกลงเรือ(ทกท.๐๑.๐๐.๐๑(๐๔)) ที่แผนกสารสนเทศ กองปฏิบัติการสินค้า ๓ก่อนเรือเทียบท่าไม่น้อยกว่า ๓ ชั่วโมงและต้องจัดส่งข้อมูลรายการตู้สินค้าขาออกในรูปแบบข้อมูลใบกำกับการขนย้ายสินค้าตามแบบที่กรมศุลกากรกำหนดผ่านทางระบบการเชื่อมโยงข้อมูลอิเล็กทรอนิกส์ก่อนตู้สินค้าผ่านด่านตรวจสอบภายในเพื่อบรรทุกลงเรือข้อ๑๘ กรณีข้อมูลตู้สินค้าที่จัดส่งไม่ถูกต้องครบถ้วนหรือต้องการยกเลิกแก้ไขเปลี่ยนแปลงข้อมูลให้เจ้าของตู้สินค้าหรือตัวแทนหรือผู้ประกอบการดำเนินการแก้ไขข้อมูลล่วงหน้าที่แผนกสารสนเทศ กองปฏิบัติการสินค้า ๓ก่อนเรือเทียบท่าไม่น้อยกว่า ๓ ชั่วโมงข้อ๑๙ กรณีที่เจ้าของตู้สินค้าหรือตัวแทนหรือผู้ประกอบการไม่ดำเนินการภายในระยะเวลาตามข้อ ๑๖ และข้อ ๑๗จนเป็นเหตุให้ตู้สินค้าขาออกบรรทุกลงเรือไม่ทัน กทท.จะไม่รับผิดชอบต่อความเสียหายใด ๆ ที่เกิดขึ้นข้อ๒๐ เพื่อให้การนำสินค้าขาออกบรรจุเข้าตู้สินค้าในเขตศุลกากรท่าเรือกรุงเทพเป็นไปด้วยความเรียบร้อย ถูกต้อง เหมาะสมตามมาตรฐานความปลอดภัย อาชีวอนามัยและสิ่งแวดล้อม กทท. จะอนุญาตให้เจ้าของตู้สินค้าหรือตัวแทนหรือผู้ประกอบการดำเนินการนำสินค้าขาออกบรรจุเข้าตู้สินค้าในเขตศุลกากรท่าเรือกรุงเทพได้ทุกประเภทยกเว้นสินค้าดังต่อไปนี้๒๐.๑สินค้าอันตรายที่ห้ามทำการบรรจุเข้าตู้สินค้า ตามระเบียบ กทท.ว่าด้วยวิธีปฏิบัติเกี่ยวกับการนำเข้าและส่งออกสินค้าอันตรายของท่าเรือกรุงเทพฉบับที่ใช้อยู่ในปัจจุบัน๒๐.๒สินค้าที่บรรจุหีบห่อไม่เรียบร้อยทำให้เกิดความสกปรก หรือมลภาวะหมวด ๓การฝากเก็บและบรรจุสินค้าส่งออกที่แผนกสินค้าเพื่อการส่งออก ข้อ๒๑ การฝากเก็บและบรรจุสินค้าส่งออกที่แผนกสินค้าเพื่อการส่งออกให้เจ้าของสินค้าหรือตัวแทน หรือผู้รับจัดการขนส่ง ยื่นขอ ชื่อผู้ใช้งาน (USER NAME) และ รหัสผ่าน (PASSWORD) เพื่อใช้ในการบันทึกและส่งข้อมูลล่วงหน้า(PRE-ADVICE) ด้วยระบบอิเล็กทรอนิกส์ตามแบบที่ กทท.กำหนดที่แผนกสารสนเทศ กองปฏิบัติการสินค้า ๓ เพื่อพิจารณาในเบื้องต้นก่อนเสนอฝ่ายเทคโนโลยีสารสนเทศอนุมัติชื่อผู้ใช้งานและรหัสผ่านพร้อมทั้งแจ้งให้ผู้ขอใช้บริการทราบข้อ๒๒ การส่งข้อมูลสินค้าขาออกล่วงหน้า(PRE-ADVICE) ด้วยระบบอิเล็กทรอนิกส์ ให้เจ้าของสินค้าหรือตัวแทนหรือผู้รับจัดการขนส่งปฏิบัติตามข้อ ๘ และข้อ ๙ข้อ๒๓ ให้นำรถบรรทุกสินค้าขาออกผ่านที่สถานีตรวจสอบสินค้า๓ ท่าเรือกรุงเทพ อาจณรงค์ เพื่อชำระค่าภาระสินค้าขาออกและค่าธรรมเนียมยานพาหนะผ่านท่าก่อนนำสินค้าเข้าฝากเก็บหรือบรรจุสินค้าเข้าตู้สินค้า ที่แผนกสินค้าเพื่อการส่งออกกองปฏิบัติการสินค้า ๓ข้อ๒๔ ให้เจ้าของสินค้าหรือตัวแทนหรือผู้รับจัดการขนส่งยื่นแบบรายงานการเคลื่อนย้ายตู้สินค้ากรณีพิเศษและการบรรจุสินค้าเพื่อบรรทุกลงเรือ(ทกท.๐๑.๐๐.๐๑(๐๔)) ที่แผนกสินค้าเพื่อการส่งออก ก่อนเรือเทียบท่าไม่น้อยกว่า ๓ชั่วโมงและต้องจัดส่งข้อมูลรายการตู้สินค้าขาออกในรูปแบบข้อมูลใบกำกับการขนย้ายสินค้าตามแบบที่กรมศุลกากรกำหนดผ่านทางระบบการเชื่อมโยงข้อมูลอิเล็กทรอนิกส์ก่อนตู้สินค้าผ่านด่านตรวจสอบภายในเพื่อบรรทุกลงเรือข้อ๒๕ กรณีประสงค์จะนำสินค้าขาออกที่แผนกสินค้าเพื่อการส่งออกไปบรรจุภายนอก(CO-LOAD OUT) ที่แผนกควบคุมการบรรจุตู้สินค้าหรือประสงค์จะนำสินค้าขาออกที่แผนกควบคุมการบรรจุตู้สินค้า (CO-LOAD IN) เข้ามาบรรจุที่แผนกสินค้าเพื่อการส่งออกให้เจ้าของสินค้าหรือตัวแทนหรือผู้รับจัดการขนส่ง ยื่นใบแจ้งขอปฏิบัติงาน(ทกท.๐๑.๐๐.๐๑(๐๒)) และแบบนำสินค้าส่งออกเพื่อเข้าบรรจุในเขตศุลกากรท่าเรือกรุงเทพ(ทกท.๐๑.๐๐.๐๑(๐๕)) เพื่อใช้ในการดำเนินการตรวจสอบเครื่องหมาย จำนวน และน้ำหนักรวมทั้งวัดขนาดหีบห่อและปริมาตรของสินค้าหมวด ๔การขออนุญาตนำสินค้าขาออกนำกลับออกนอกเขตศุลกากรท่าเรือกรุงเทพ ข้อ๒๖ กรณีสินค้าบรรจุเข้าตู้สินค้าไม่หมดหรือเสียหาย หรือชำรุด หรือสินค้านำมาผิดท่า หรือสินค้าที่ประสงค์จะขอนำกลับออกนอกเขตศุลกากรท่าเรือกรุงเทพให้เจ้าของสินค้าหรือตัวแทนหรือผู้รับจัดการขนส่ง ยื่นแบบอนุญาตนำสินค้าผ่านท่าออกนอกเขตศุลกากรท่าเรือกรุงเทพ(ทกท.๐๑.๐๐.๐๑(๐๘)) ที่ได้เลขที่อ้างอิงเป็นรหัสแท่ง (BARCODE) พร้อมเอกสารประกอบที่แผนกควบคุมการบรรจุตู้สินค้าหรือแผนกสินค้าเพื่อการส่งออกพร้อมชำระค่าภาระต่าง ๆ ตามที่ กทท. กำหนด โดยนำรถบรรทุกสินค้าเปล่าเข้ามารับสินค้าที่ขอนำกลับผ่านเข้าเขตศุลกากรท่าเรือกรุงเทพที่สถานีตรวจสอบสินค้า ๓ ท่าเรือกรุงเทพ อาจณรงค์หมวด ๕การนำตู้สินค้า FCL ขาออกหรือตู้สินค้าเปล่าผ่านเข้าเขตศุลกากรท่าเรือกรุงเทพโดยทางรถยนต์ ข้อ๒๗ การนำตู้สินค้า FCL ขาออกผ่านเข้าเขตศุลกากรท่าเรือกรุงเทพโดยทางรถยนต์ให้เจ้าของตู้สินค้าหรือตัวแทนหรือผู้ส่งออกจัดส่งข้อมูลรายการตู้สินค้าขาออกในรูปแบบข้อมูลใบกำกับการขนย้ายสินค้าตามแบบที่กรมศุลกากรกำหนดผ่านทางระบบการเชื่อมโยงข้อมูลอิเล็กทรอนิกส์ก่อนนำตู้สินค้าผ่านเข้าเขตศุลกากรท่าเรือกรุงเทพ มิฉะนั้นจะไม่อนุญาตให้ตู้สินค้าผ่านเข้าเขตศุลกากรท่าเรือกรุงเทพข้อ๒๘ กรณีที่ระบบการเชื่อมโยงข้อมูลอิเล็กทรอนิกส์มีเหตุขัดข้องไม่สามารถจัดส่งข้อมูลรายการตู้สินค้าFCL ขาออกได้ ให้เจ้าของตู้สินค้าหรือตัวแทนหรือผู้ส่งออก จัดส่งข้อมูล PRE-ADVICE ทางระบบอิเล็กทรอนิกส์ (e-Services For Container Terminal Management System : CTMS) หรือตามแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท.๐๑.๐๐.๐๑(๐๑)) โดยยื่นที่แผนกสารสนเทศ กองท่าบริการตู้สินค้า ๑ หรือ ๒ทางโทรสารหรือทางจดหมายอิเล็กทรอนิกส์ แล้วแต่กรณี ก่อนนำตู้สินค้าผ่านเข้าเขตศุลกากรท่าเรือกรุงเทพข้อ๒๙ การนำตู้สินค้าเปล่าผ่านเข้าเขตศุลกากรท่าเรือกรุงเทพและประสงค์ที่จะบรรทุกลงเรือโดยตรง ให้เจ้าของตู้สินค้าหรือตัวแทนหรือผู้ส่งออกจัดส่งข้อมูล PRE-ADVICE ทางระบบอิเล็กทรอนิกส์ (e-Services For Container Terminal Management System : CTMS) หรือแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท.๐๑.๐๐.๐๑(๐๑)) ตามรูปแบบที่ กทท. กำหนดโดยยื่นที่แผนกสารสนเทศกองท่าบริการตู้สินค้า ๑ หรือ ๒ แล้วแต่กรณี ทางโทรสารหรือทางจดหมายอิเล็กทรอนิกส์สำหรับตู้สินค้าเปล่าผ่านเข้าเขตศุลกากรท่าเรือกรุงเทพและประสงค์ฝากเก็บที่แผนกควบคุมตู้สินค้าเปล่า ให้เจ้าของตู้สินค้าหรือตัวแทนจัดส่งข้อมูล PRE-ADVICE ทางระบบอิเล็กทรอนิกส์ (e-Services For Container Terminal Management System : CTMS) หรือแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท.๐๑.๐๐.๐๑ (๐๑)) โดยยื่นที่แผนกสารสนเทศ กองปฏิบัติการสินค้า ๓ ทางโทรสารหรือทางจดหมายอิเล็กทรอนิกส์ข้อ๓๐ การนำตู้สินค้าขาออกผ่านด่านตรวจสอบภายใน(Sub Gate In) ณ กองท่าบริการตู้สินค้า๑ หรือ ๒ ให้ดำเนินการดังนี้๓๐.๑เจ้าของตู้สินค้าหรือตัวแทนหรือผู้ส่งออกต้องนำตู้สินค้าขาออกผ่านด่านตรวจสอบภายใน ก่อนเวลาเรือเทียบท่าไม่น้อยกว่า ๓ชั่วโมง (Closing Time) ตู้สินค้าที่มาหลังจากนั้นจะไม่อนุญาตให้ผ่านด่านตรวจสอบภายในยกเว้นในกรณีที่มีเหตุจำเป็น ไม่สามารถนำตู้สินค้าขาออกผ่านด่านตรวจสอบภายใน ได้ทันตามกำหนดเวลาให้ผู้อำนวยการกอง หรือผู้ช่วยผู้อำนวยการกองท่าบริการตู้สินค้า ๑ หรือ ๒พิจารณาอนุญาตเป็นราย ๆ ไป แล้วแต่กรณี๓๐.๒ตู้สินค้าอันตรายประเภท ก. (Dangerous A) ตู้สินค้าเกินขนาด(Over Dimension Container) และตู้สินค้าห้องเย็น (Reefer Container) อนุญาตให้ตู้สินค้าขาออกผ่านด่านตรวจสอบภายในเพื่อบรรทุกลงเรือได้โดยตรง(Direct Loading)๓๐.๓ตู้สินค้าขาออกที่ประสงค์จะบรรทุกลงเรือจะต้องผ่านการตรวจสภาพตู้สินค้าและชั่งน้ำหนักมวลรวมของตู้สินค้าเพื่อออกเอกสารใบรับรองสภาพตู้สินค้า (Equipment Interchange Receipt : EIR) ก่อนอนุญาตให้ผ่านด่านตรวจสอบภายใน๓๐.๔ตู้สินค้าขาออกที่ไม่มีข้อมูลหรือมีข้อมูลไม่ถูกต้องครบถ้วนจะไม่อนุญาตให้ผ่านด่านตรวจสอบภายใน จนกว่าจะได้ดำเนินการแก้ไขให้เรียบร้อยและข้อมูลตู้สินค้าขาออกในรูปแบบข้อมูลใบกำกับการขนย้ายสินค้า ตามแบบที่กรมศุลกากรกำหนดผ่านทางระบบการเชื่อมโยงข้อมูลอิเล็กทรอนิกส์นั้นกทท. ถือเป็นข้อมูลที่ถูกต้องครบถ้วนหมวด ๖การนำตู้สินค้า FCL ขาออกและตู้สินค้าเปล่าผ่านเข้าเขตศุลกากรท่าเรือกรุงเทพโดยทางเรือชายฝั่งหรือเรือลำเลียงและบรรทุกลงเรือระหว่างประเทศ ข้อ๓๑ การนำตู้สินค้า FCL ขาออกผ่านเข้าเขตศุลกากรท่าเรือกรุงเทพ โดยทางเรือชายฝั่งหรือเรือลำเลียงและประสงค์บรรทุกลงเรือระหว่างประเทศ ให้ผู้ส่งออกหรือตัวแทนจัดส่งข้อมูลรายการตู้สินค้าขาออกในรูปแบบข้อมูลใบกำกับการขนย้ายสินค้าตามแบบที่กรมศุลกากรกำหนดผ่านทางระบบการเชื่อมโยงข้อมูลอิเล็กทรอนิกส์ก่อนนำตู้สินค้าผ่านเข้าเขตศุลกากรท่าเรือกรุงเทพ มิฉะนั้น จะไม่อนุญาตให้ตู้สินค้าผ่านเข้าเขตศุลกากรท่าเรือกรุงเทพข้อ๓๒ กรณีที่ระบบการเชื่อมโยงข้อมูลอิเล็กทรอนิกส์มีเหตุขัดข้องไม่สามารถจัดส่งข้อมูลรายการตู้สินค้า FCL ขาออกได้ให้เจ้าของตู้สินค้าหรือตัวแทนหรือผู้ส่งออก จัดส่งข้อมูล PRE-ADVICE ทางระบบอิเล็กทรอนิกส์ (e-Services For Container Terminal Management System : CTMS) หรือตามแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท.๐๑.๐๐.๐๑(๐๑)) โดยยื่นที่แผนกสารสนเทศ กองท่าบริการตู้สินค้า ๑ หรือ ๒แล้วแต่กรณี ทางโทรสารหรือทางจดหมายอิเล็กทรอนิกส์ก่อนนำตู้สินค้าผ่านเข้าเขตศุลกากรท่าเรือกรุงเทพข้อ๓๓ การนำตู้สินค้าเปล่าผ่านเข้าเขตศุลกากรท่าเรือกรุงเทพและประสงค์ที่จะบรรทุกลงเรือระหว่างประเทศโดยตรงให้เจ้าของตู้สินค้าหรือตัวแทน จัดส่งข้อมูล PRE-ADVICE ทางระบบอิเล็กทรอนิกส์ (e-Services For Container Terminal Management System : CTMS) หรือแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท.๐๑.๐๐.๐๑(๐๑)) โดยยื่นที่แผนกสารสนเทศ กองท่าบริการตู้สินค้า ๑ หรือ ๒แล้วแต่กรณี ทางโทรสารหรือทางจดหมายอิเล็กทรอนิกส์สำหรับตู้สินค้าเปล่าผ่านเข้าเขตศุลกากรท่าเรือกรุงเทพและประสงค์ฝากเก็บที่แผนกควบคุมตู้สินค้าเปล่า ให้เจ้าของตู้สินค้าหรือตัวแทนจัดส่งข้อมูล PRE-ADVICE ทางระบบอิเล็กทรอนิกส์ (e-Services For Container Terminal Management System : CTMS) หรือแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท.๐๑.๐๐.๐๑ (๐๑)) โดยยื่นที่แผนกสารสนเทศ กองปฏิบัติการสินค้า ๓ ทางโทรสารหรือทางจดหมายอิเล็กทรอนิกส์ข้อ๓๔ ตู้สินค้าขาออกที่ประสงค์จะบรรทุกลงเรือระหว่างประเทศจะต้องผ่านการตรวจสภาพตู้สินค้า และชั่งน้ำหนักมวลรวมของตู้สินค้าเพื่อออกเอกสารใบรับรองสภาพตู้สินค้า (EquipmentInterchange Receipt : EIR) ก่อนอนุญาตให้ผ่านด่านตรวจสอบภายในข้อ๓๕ ตู้สินค้าขาออกที่ไม่มีข้อมูลหรือมีข้อมูลไม่ถูกต้องครบถ้วนจะไม่อนุญาตให้ผ่านด่านตรวจสอบภายใน จนกว่าจะได้ดำเนินการแก้ไขให้เรียบร้อยและข้อมูลตู้สินค้าขาออกในรูปแบบข้อมูลใบกำกับการขนย้ายสินค้าตามแบบที่กรมศุลกากรกำหนดผ่านทางระบบการเชื่อมโยงข้อมูลอิเล็กทรอนิกส์นั้นกทท. ถือเป็นข้อมูลที่ถูกต้องครบถ้วนหมวด ๗การนำตู้สินค้าเปล่าออกนอกเขตศุลกากรท่าเรือกรุงเทพ ข้อ๓๖ การนำตู้สินค้าเปล่าออกนอกเขตศุลกากรท่าเรือกรุงเทพให้เจ้าของตู้สินค้าหรือตัวแทนยื่นแบบขอนำตู้สินค้าเปล่าออกนอกเขตศุลกากรท่าเรือกรุงเทพ(แบบ ทกท. ๓๐๖) และแบบคำร้องขอนำคอนเทนเนอร์ และ/หรือคอนเทนเนอร์แร็คเปล่าออกไปจากอารักขาของศุลกากรตามแบบที่กรมศุลกากรกำหนดโดยต้องชำระค่าภาระและค่าธรรมเนียมตามที่ กทท. กำหนดพร้อมรับใบขอนำตู้สินค้าเปล่าออกนอกเขตศุลกากรท่าเรือกรุงเทพ (GATE TICKET OUT) ที่แผนกสารสนเทศ กองปฏิบัติการสินค้า ๓ล่วงหน้าไม่น้อยกว่า ๓ ชั่วโมง ก่อนรถบรรทุกหรือขบวนรถไฟ หรือเรือลำเลียงเข้าเขตศุลกากรท่าเรือกรุงเทพข้อ๓๗ กรณีมีการแก้ไขเปลี่ยนแปลงรายการตู้สินค้าที่ยื่นไว้เดิมให้เจ้าของตู้สินค้าหรือตัวแทนดำเนินการขอแก้ไขเปลี่ยนแปลงรายการตู้สินค้าก่อนนำตู้สินค้าออกนอกเขตศุลกากรท่าเรือกรุงเทพ หากดำเนินการไม่ทันกำหนดเวลาการปฏิบัติงานกทท. จะไม่รับผิดชอบต่อความเสียหายใด ๆ ที่เกิดขึ้นหมวด ๘การนำตู้สินค้า FCL ขาออกและตู้สินค้าเปล่าผ่านเข้าเขตศุลกากรท่าเรือกรุงเทพโดยทางรถไฟและบรรทุกลงเรือระหว่างประเทศ ข้อ๓๘ การนำตู้สินค้า FCL ขาออกผ่านเข้าเขตศุลกากรท่าเรือกรุงเทพโดยทางรถไฟและประสงค์บรรทุกลงเรือระหว่างประเทศให้เจ้าของตู้สินค้าหรือตัวแทนหรือผู้ส่งออกจัดส่งข้อมูลรายการตู้สินค้าขาออกในรูปแบบข้อมูลใบกำกับการขนย้ายสินค้าตามแบบที่กรมศุลกากรกำหนดผ่านทางระบบการเชื่อมโยงข้อมูลอิเล็กทรอนิกส์ก่อนนำตู้สินค้าผ่านเข้าเขตศุลกากรท่าเรือกรุงเทพ มิฉะนั้น จะไม่อนุญาตให้ตู้สินค้าผ่านเข้าเขตศุลกากรท่าเรือกรุงเทพข้อ๓๙ กรณีที่ระบบการเชื่อมโยงข้อมูลอิเล็กทรอนิกส์มีเหตุขัดข้องไม่สามารถจัดส่งข้อมูลรายการตู้สินค้า FCL ขาออกได้ให้เจ้าของตู้สินค้าหรือตัวแทนหรือผู้ส่งออก จัดส่งข้อมูล PRE-ADVICE ทางระบบอิเล็กทรอนิกส์ (e-Services For Container Management System : CTMS) หรือตามแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท.๐๑.๐๐.๐๑(๐๑)) โดยยื่นที่แผนกสารสนเทศ กองปฏิบัติการสินค้า ๓ทางโทรสารหรือทางจดหมายอิเล็กทรอนิกส์ข้อ๔๐ การนำตู้สินค้าเปล่าผ่านเข้าเขตศุลกากรท่าเรือกรุงเทพและประสงค์ที่จะบรรทุกลงเรือระหว่างประเทศโดยตรงให้เจ้าของตู้สินค้าหรือตัวแทน จัดส่งข้อมูล PRE-ADVICE ทางระบบอิเล็กทรอนิกส์ (e-Services For Container Terminal Management System : CTMS) หรือแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท.๐๑.๐๐.๐๑(๐๑)) โดยยื่นที่แผนกสารสนเทศ กองปฏิบัติการสินค้า ๓ ทางโทรสารหรือทางจดหมายอิเล็กทรอนิกส์สำหรับตู้สินค้าเปล่าผ่านเข้าเขตศุลกากรท่าเรือกรุงเทพและประสงค์ฝากเก็บที่แผนกควบคุมตู้สินค้าเปล่าให้เจ้าของตู้สินค้าหรือตัวแทน จัดส่งข้อมูล PRE-ADVICE ทางระบบอิเล็กทรอนิกส์ (e-Services For Container Terminal Management System : CTMS) หรือแบบขอนำตู้สินค้าขาออกผ่านเข้าเขตศุลกากรท่าเรือกรุงเทพ(ทกท.๐๑.๐๐.๐๑(๐๑)) โดยยื่นที่แผนกสารสนเทศ กองปฏิบัติการสินค้า ๓ ทางโทรสารหรือทางจดหมายอิเล็กทรอนิกส์ข้อ๔๑ กรณีมีการแก้ไขเปลี่ยนแปลงรายการตู้สินค้าที่ยื่นไว้เดิมให้ผู้ส่งออกหรือเจ้าของตู้สินค้า หรือตัวแทนดำเนินการขอแก้ไขเปลี่ยนแปลงรายการตู้สินค้าก่อนขบวนรถไฟผ่านเข้าเขตศุลกากรท่าเรือกรุงเทพ หากดำเนินการไม่ทันตามกำหนดเวลานั้นกทท. จะไม่รับผิดชอบต่อความเสียหายใด ๆ ที่เกิดขึ้นข้อ๔๒ ให้ผู้ส่งออกหรือเจ้าของตู้สินค้าหรือตัวแทนยื่นแบบค่าภาระการนำรถพ่วงรถไฟเข้าเขต กทท. (แบบ ทกท.๒๐๑.๒.๑.๒)พร้อมใบกำกับการขนย้ายสินค้า ตามแบบที่กรมศุลกากรกำหนดที่แผนกสารสนเทศกองปฏิบัติการสินค้า ๓ ล่วงหน้าไม่น้อยกว่า ๓ ชั่วโมง ก่อนขบวนรถไฟเข้าเขตศุลกากรท่าเรือกรุงเทพข้อ๔๓ สถานีรถไฟแม่น้ำการรถไฟแห่งประเทศไทย จะจัดส่งข้อมูลตู้สินค้า FCL ขาออก หรือตู้สินค้าเปล่าผ่านเข้าเขตศุลกากรท่าเรือกรุงเทพ ที่แผนกสารสนเทศกองปฏิบัติการสินค้า ๓ โดยทางโทรสารหรือจดหมายอิเล็กทรอนิกส์ก่อนขบวนรถไฟเข้าเขตศุลกากรท่าเรือกรุงเทพไม่น้อยกว่า ๓ ชั่วโมงหมวด ๙การนำตู้สินค้า FCL ขาออกหรือตู้สินค้าเปล่าผ่านเข้าเขตศุลกากรท่าเรือกรุงเทพทางรถไฟไปบรรทุกลงเรือลำเลียงโดยตรงที่ท่าเทียบเรือภายในประเทศ ข้อ๔๔ การนำตู้สินค้า FCL ขาออกหรือตู้สินค้าเปล่าผ่านเข้าเขตศุลกากรท่าเรือกรุงเทพทางรถไฟไปบรรทุกลงเรือลำเลียงโดยตรงที่ท่าเทียบเรือภายในประเทศให้เจ้าของตู้สินค้าหรือตัวแทนยื่นแบบขอนำตู้สินค้าออกนอกเขตศุลกากรท่าเรือกรุงเทพ(ทกท.๐๑.๐๐.๐๑(๐๗)) แบบค่าภาระการนำรถพ่วง รถไฟเข้าเขต กทท. (แบบ ทกท.๒๐๑.๒.๑.๒)และบันทึกที่ศุลกากรอนุญาตให้ตู้สินค้าผ่านเข้าเขตอารักขาของศุลกากรท่าเรือกรุงเทพที่แผนกสารสนเทศกองปฏิบัติการสินค้า ๓ ล่วงหน้าไม่น้อยกว่า ๓ ชั่วโมงก่อนขบวนรถไฟเข้าเขตศุลกากรท่าเรือกรุงเทพข้อ๔๕ กรณีมีการแก้ไขเปลี่ยนแปลงรายการตู้สินค้าที่ยื่นไว้เดิมให้เจ้าของตู้สินค้าหรือตัวแทนดำเนินการขอแก้ไขเปลี่ยนแปลงรายการตู้สินค้าก่อนนำตู้สินค้าผ่านเข้าเขตศุลกากรท่าเรือกรุงเทพ หากดำเนินการไม่ทันกำหนดเวลาการปฏิบัติงานกทท. จะไม่รับผิดชอบต่อความเสียหายใด ๆ ที่เกิดขึ้นหมวด ๑๐การนำตู้สินค้า LCL ขาออกที่บรรจุในเขตศุลกากรท่าเรือกรุงเทพออกนอกเขตศุลกากรท่าเรือกรุงเทพไปลงเรือลำเลียงที่ท่าเทียบเรือภายในประเทศ ข้อ๔๖ การนำตู้สินค้า LCL ขาออกที่บรรจุในเขตศุลกากรท่าเรือกรุงเทพออกนอกเขตศุลกากรท่าเรือกรุงเทพไปลงเรือลำเลียงที่ท่าเทียบเรือภายในประเทศ ให้เจ้าของตู้สินค้าหรือตัวแทนยื่นแบบขอนำตู้สินค้าออกนอกเขตศุลกากรท่าเรือกรุงเทพ (ทกท.๐๑.๐๐.๐๑(๐๗))พร้อมสำเนาและบันทึกขออนุญาตขนย้ายตู้สินค้าออกจากเขตท่าเรือกรุงเทพกรณีพิเศษของศุลกากรที่แผนกสารสนเทศ กองปฏิบัติการสินค้า ๓ข้อ ๔๗ กรณีที่มีการแก้ไขเปลี่ยนแปลงรายการตู้สินค้าที่ยื่นไว้เดิมให้เจ้าของตู้สินค้าหรือตัวแทนดำเนินการขอแก้ไขเปลี่ยนแปลงรายการตู้สินค้าก่อนนำตู้สินค้าออกนอกเขตศุลกากรท่าเรือกรุงเทพหากมิได้ดำเนินการ กทท.จะไม่รับผิดชอบต่อความเสียหายใด ๆ ที่เกิดขึ้นหมวด ๑๑การให้บริการบรรจุตู้สินค้าห้องเย็นในเขตศุลกากรท่าเรือกรุงเทพ ข้อ ๔๘ การขออนุญาตบรรจุสินค้าขาออกเข้าตู้สินค้าห้องเย็นและการให้บริการตู้สินค้าห้องเย็นเปล่า ในเขตศุลกากรท่าเรือกรุงเทพให้เจ้าของตู้สินค้าหรือตัวแทนหรือเจ้าของสินค้าหรือตัวแทนที่มีความประสงค์ขอทำการบรรจุสินค้าขาออกเข้าตู้สินค้าห้องเย็นขอใช้กระแสไฟฟ้าเสียบปลั๊กตู้สินค้าห้องเย็นเปล่ายื่นแบบขออนุญาตใช้กระแสไฟฟ้า (ทกท.๐๑.๐๐.๐๑ (๐๖)) ที่แผนกสารสนเทศ กองปฏิบัติการสินค้า๓ข้อ๔๙ ให้เจ้าของตู้สินค้าหรือตัวแทนที่มีความประสงค์ขอใช้บริการตู้สินค้าห้องเย็นเปล่าเพื่อทดสอบก่อนใช้ (PRE-TIP INSPECTION) และการเตรียมตู้บรรจุสินค้า (PRE-COOL) แล้วนำตู้สินค้าห้องเย็นเปล่าออกไปนอกเขตศุลกากรท่าเรือกรุงเทพยื่นแบบขออนุญาตใช้กระแสไฟฟ้า (ทกท.๐๑.๐๐.๐๑ (๐๖))ใช้กระแสไฟฟ้าเสียบปลั๊กตู้สินค้าห้องเย็นเปล่าที่แผนกสารสนเทศ กองปฏิบัติการสินค้า๓หมวด ๑๒บทเฉพาะกาล ข้อ๕๐ ให้ใช้แบบขออนุญาตนำตู้สินค้าเปล่าออกนอกเขตท่าเรือกรุงเทพ(แบบ ทกท.๓๐๖) ต่อไปจนกว่า กทท. จะประกาศยกเลิกการใช้แบบขออนุญาตฯ ดังกล่าวประกาศ ณ วันที่ ๒๘ธันวาคม พ.ศ. ๒๕๕๙เรือเอก สุทธินันท์หัตถวงษ์ผู้อำนวยการการท่าเรือแห่งประเทศไทย[เอกสารแนบท้าย]๑. แบบคำขอนำตู้สินค้าขาออกผ่านเข้าเขตศุลกากรท่าเรือกรุงเทพ (ทกท.๐๑.๐๐.๐๑(๐๑))๒. การท่าเรือแห่งประเทศไทยใบแจ้งขอปฏิบัติงาน (ทกท.๐๑.๐๐.๐๑(๐๒))๓. รายงานการบรรจุตู้สินค้าและตู้สินค้าเปล่าเพื่อบรรทุกลงเรือ(ทกท.๐๑.๐๐.๐๑(๐๓))๔.รายงานการเคลื่อนย้ายตู้สินค้ากรณีพิเศษและการบรรจุสินค้าเพื่อบรรทุกลงเรือ(ทกท.๐๑.๐๐.๐๑(๐๔))๕.แบบขอนำสินค้าส่งออกเพื่อเข้าบรรจุในเขตศุลกากร ท่าเรือกรุงเทพ (ทกท.๐๑.๐๐.๐๑(๐๕))๖. แบบขออนุญาตใช้กระแสไฟฟ้า(ทกท.๐๑.๐๐.๐๑(๐๖))๗. แบบขอนำตู้สินค้าออกนอกเขตศุลกากรท่าเรือกรุงเทพ (ทกท.๐๑.๐๐.๐๑(๐๗))๘.แบบอนุญาตนำสินค้าขาออกผ่านท่าออกนอกเขตศุลกากร ท่าเรือกรุงเทพ (ทกท.๐๑.๐๐.๐๑(๐๘))๙.แบบขอเคลื่อนย้ายตู้สินค้าเปล่าเข้าลานบรรจุตู้สินค้า (ทกท.๐๑.๐๓.๐๓(๐๑))๑๐.แบบขออนุญาตนำตู้สินค้าเปล่าออกนอกเขตท่าเรือกรุงเทพ (แบบ ทกท.๓๐๖)๑๑. ค่าภาระการนำรถพ่วงรถไฟเข้าเขต กทท.(ทกท.๒๐๑.๒.๑.๒)(ดูข้อมูลจากภาพกฎหมาย)ปริยานุช/จัดทำ๖ กุมภาพันธ์๒๕๖๐ปุณิกา/ตรวจ๖ กุมภาพันธ์๒๕๖๐[๑] ราชกิจจานุเบกษาเล่ม ๑๓๔/ตอนที่ ๙ ง/หน้า ๑/๒ กุมภาพันธ์ ๒๕๖๐